รัฐบาลไทย-ข่าวทำเนียบรัฐบาล-“บิ๊กป้อม”ดีเดย์ เปิดศูนย์จ็อบเรดี้เซ็นเตอร์ 11 แห่งทั่วประเทศ ช่วยผู้จบ ป.ตรี มีงานทำครบวงจร
วันพฤหัสบดีที่ 19 กรกฎาคม 2561
“บิ๊กป้อม”ดีเดย์ เปิดศูนย์จ็อบเรดี้เซ็นเตอร์ 11 แห่งทั่วประเทศ ช่วยผู้จบ ป.ตรี มีงานทําครบวงจร
“รองนายกรัฐมนตรี” เปิดศูนย์ที่นี่มีงานทํา Job Ready Center  ช่วยเหลือผู้จบปริญญาตรีให้มีงานทํา บริการให้คําปรึกษา พัฒนาทักษะฝีมือ แนะแนวอาชีพ จับคู่ตําแหน่งงาน เริ่มเปิดดําเนินการ 11 แห่ง พร้อมกันทั่วประเทศ ตามแนวทาง“ประชารัฐ ร่วมใจ เพื่อคนไทยมีงานทํา”
“รองนายกรัฐมนตรี” เปิดศูนย์ที่นี่มีงานทํา Job Ready Center ช่วยเหลือผู้จบปริญญาตรีให้มีงานทํา บริการให้คําปรึกษา พัฒนาทักษะฝีมือ แนะแนวอาชีพ จับคู่ตําแหน่งงาน เริ่มเปิดดําเนินการ 11 แห่ง พร้อมกันทั่วประเทศ ตามแนวทาง“ประชารัฐ ร่วมใจ เพื่อคนไทยมีงานทํา”
วันนี้ (19 ก.ค.61) เวลา 09.00 น. พลเอก ประวิตร วงษ์สุวรรณ รองนายกรัฐมนตรีและรัฐมนตรีว่าการกระทรวงกลาโหม เป็นประธานในพิธีเปิดศูนย์ที่นี่มีงานทํา (Job Ready Center) ณ อาคารศูนย์บริการจัดหางานเพื่อคนไทยกระทรวงแรงงาน โดยมี พลตํารวจเอก อดุลย์ แสงสิงแก้ว รัฐมนตรีว่าการกระทรวงแรงงาน เป็นผู้กล่าวรายงาน โดย พลตํารวจเอก อดุลย์ฯ กล่าวว่า รัฐบาลภายใต้การนําของ พลเอก ประยุทธ์ จันทร์โอชา นายกรัฐมนตรี ได้ให้ความสําคัญกับการพัฒนาประเทศไปสู่ความมั่นคง มั่งคั่ง และยั่งยืน โดยยึดประชาชนเป็นศูนย์กลาง ด้วยการยกระดับและปฏิรูประบบราชการ ให้เป็นที่พึ่งของประชาชน กระทรวงแรงงาน ภายใต้การกํากับดูแลของ พลเอก ประวิตร วงษ์สุวรรณ รองนายกรัฐมนตรีและรัฐมนตรีว่าการกระทรวงกลาโหม จึงได้จัดตั้งศูนย์ที่นี่มีงานทํา (Job Ready Center) ขึ้น ภายใต้แนวคิด “ประชารัฐ ร่วมใจ เพื่อคนไทยมีงานทํา” โดยมีกลุ่มผู้สําเร็จการศึกษาในระดับปริญญาตรีที่ยังไม่มีงานทํา เป็นกลุ่มเป้าหมายหลักในเบื้องต้น เพื่อส่งเสริมให้มีงานทํา มีรายได้ ตรงกับความต้องการและความสามารถของตนเอง สอดคล้องกับภารกิจหลักของกระทรวงแรงงาน ที่มุ่งเน้นให้คนไทยมีงานทําอย่างมีศักดิ์ศรี ด้วยการสร้างโอกาสในการเข้าถึงตําแหน่งงานว่าง โอกาสในการพัฒนาทักษะอย่างเท่าเทียม ได้รับการคุ้มครอง และมีหลักประกันเพื่อเสริมสร้างคุณภาพชีวิตที่ดี ซึ่งทรัพยากรบุคคลเหล่านี้ คือรากฐานสําคัญในการนําพาประเทศไปสู่ความเจริญก้าวหน้า
พล.ต.อ. อดุลย์ฯ กล่าวต่อว่า ศูนย์ที่นี่มีงานทํา จะให้บริการพร้อมกันทั่วประเทศ ตั้งแต่วันนี้ (19 ก.ค.61) เป็นต้นไป โดยศูนย์ดังกล่าว มีภารกิจหลัก 4 ประการ ประกอบด้วย 1. การแนะแนวงานที่เหมาะสมกับความสามารถ และความสนใจของผู้เข้ารับบริการ โดยจัดให้มีการทดสอบความพร้อม และความถนัดทางอาชีพเบื้องต้น 2. การจับคู่งาน (Matching) ระหว่างผู้ที่กําลังหางานกับนายจ้าง สถานประกอบการ โดยใช้ฐานข้อมูลของ ก.แรงงานและหน่วยงานภาคีเครือข่าย ทั้งงานในประเทศ ต่างประเทศ ผ่าน Job fair, Mobile App, Line Jobs, Job Box เป็นต้น รวมทั้งการรับงานไปทําที่บ้าน 3. การพัฒนาทักษะ ในกรณีที่ต้องการยกระดับความสามารถของตนเอง (Up skill/Re-skill) โดยได้จัดให้มีการฝึกอบรมในหลักสูตรต่าง ๆ ทั้งในระยะสั้น 18 – 60 ชั่วโมง และระยะยาว 60 วันขึ้นไป และ 4. การให้การคุ้มครองการจ้างงาน สภาพการทํางาน สวัสดิการที่ลูกจ้างพึงได้รับ และการนําเข้าสู่ระบบประกันสังคมเพื่อสร้างหลักประกันที่มั่นคงให้กับชีวิต ซึ่งการดําเนินงานของศูนย์ที่นี่มีงานทําฯ ได้แบ่งการดําเนินการเป็น 2 ระยะ โดยระยะแรก คือระยะนําร่องมีการดําเนินการทั้งสิ้น จํานวน 11 แห่ง ได้แก่ จังหวัดเชียงใหม่ พิษณุโลก พระนครศรีอยุธยา ปราจีนบุรี นครราชสีมา ขอนแก่น ชลบุรี ระยอง สุราษฎร์ธานี สงขลา และกรุงเทพมหานคร และในระยะต่อไป จะขยายการดําเนินการให้ครอบคลุมทั่วประเทศ
ทั้งนี้ ภายในงานเปิดศูนย์ฯ ได้มีกิจกรรม “นัดพบแรงงาน (JOBS FAIR)” เพื่อให้บริการจับคู่งาน (Matching) ระหว่างผู้ที่กําลังหางานกับนายจ้าง สถานประกอบการ โดยมีบริษัทชั้นนํากว่า 30 บริษัท มารับสมัครงานและสัมภาษณ์งาน อาทิ บมจ.ไทยเบฟเวอเรจ, บมจ.ซีพี ออลล์, บมจ.ทางด่วนและรถไฟฟ้ากรุงเทพ, บมจ. ทรู คอร์ปอเรชั่น, บมจ.อิตาเลี่ยนไทย ดีเวล็อปเม้นต์, บจก.โตโยต้าบัสส์, บจก.อยุธยาแคปปิตอล เซอร์วิสเซส และธนาคารพัฒนาวิสาหกิจขนาดกลางและขนาดย่อมแห่งประเทศไทย เป็นต้น โดยมีตําแหน่งงานว่างพร้อมบรรจุกว่า 3,000 อัตรา นอกจากนี้ ยังได้จัดบริการให้คําแนะนํา/แนะแนวอาชีพ/ทดสอบความพร้อมทางอาชีพ/ให้คําปรึกษาด้านอาชีพ/การรับงานไปทําที่บ้าน/หลักสูตรฝึกอบรม/สิทธิประโยชน์ประกันสังคม และให้ความรู้ด้านกฎหมายแรงงาน ฯลฯ
พล.ต.อ.อดุลย์ฯ กล่าวเพิ่มเติมว่า “ศูนย์ที่นี่มีงานทํา จะเป็นการบูรณาการการทํางานร่วมกับหน่วยงานที่เกี่ยวข้องตามแนวทางประชารัฐ ทั้งภาครัฐ เอกชน และสถานศึกษา เพื่อผนึกกําลังประสานข้อมูล และบูรณาการการทํางานให้คนไทยมีงานทํา มีคุณภาพชีวิตที่ดี ซึ่งจะเป็นการพัฒนากําลังคนให้พร้อมที่จะการนําพาประเทศไปสู่ความมั่นคง มั่งคั่ง ยั่งยืน โดยไม่ทิ้งใครไว้ข้างหลัง ตามนโยบายของรัฐบาล”
ในท้ายนี้ พล.อ.ประวิตรฯ ได้เชิญชวนผู้ที่จบการศึกษาในระดับชั้นปริญญาตรี ที่กําลังหางานทํา มาใช้บริการศูนย์ที่นี่มีงานทําฯ ทั้ง 11 แห่ง ทั่วประเทศ ซึ่งมีบริการที่ครบวงจร พร้อมเน้นย้ํา รัฐบาลได้วางแนวทางการสร้างคน ให้มีคุณภาพ และหวังเป็นอย่างยิ่งว่า ศูนย์ที่นี่มีงานทําฯ ของกระทรวงแรงงาน จะนําไปสู่การพัฒนาเศรษฐกิจ และเพิ่มขีดความสามารถในการแข่งขันในระยะยาว อันนําไปสู่การยกระดับสภาพความเป็นอยู่ของแรงงานให้ดียิ่งขึ้นต่อไป
------------------------------------
กลุ่มงานโฆษกและการข่าว/
กองเผยแพร่และประชาสัมพันธ์/
ณัฏฐภัทร์ ชื่นเอี่ยม – ข่าว/
สมภพ ศีลบุตร – ภาพ/
19 กรกฎาคม 2561